Poésies de Marie de France (Roquefort)/Fable X
# Poésies de Marie de France (Roquefort)/Fable X

### FABLE X.

D’un Verpil cunte la menière Ki fu issus de sa tesnière, Od ses enfanz devant joa, Un Aigles vint, l’un enpurta. Li Gopis vait après priant È k’il li rende sun enfant ; Mès il nel’ volt mie escuter, Si li cuvient à returner, Un tizun prist de fu ardant È sèche buche vait cuillant,10 Entur le caisne la meteit Où cele Aglez sun ni aveit.

Qant li Aigles veit le fu espriz Au Gorpil prie et dist, amiz, Estain le fu, pren tun chael, Jà serunt ars tuit mi oisel.

Par iceste essample entendun K’ensi est dou riche Felun, Jà dou Pouvre n’aura merci Pur sa plainte, ne pur son cri ;20 Mais se cil s’en peut vengier Dune le voit-il asoplier Cume fist li Aiglez au Gopilz Si cum hum cunte en ces escriz.

* ↑ La Fontaine, liv. V, f. xviii, l’Aigle et le Hibou. Phædr., lib. I, f. 28. Vulpes et Aquila. Romul. Nil., lib. II, fab. XI, idem. Anon. Nil., fab. 14.
* ↑ Un renard étant sorti de sa tanière, se tenoit a l’entrée et jouoit avec ses enfants.
* ↑ Il les dépose autour du chêne, au haut duquel l’aigle avoit placé son nid.
* ↑ Prends ton enfant.
* ↑ Brûlés, d’ardere.
* ↑ Recourir aux prières, aux supplications.
* ↑ Par ceste essample entenduns nus Qu’ensi est du riche orgoillus.
* ↑ Dont le vesroit-il sousploier.
